विमलेश रविवार को कौशल विकास केंद्र में प्रशिक्षण के लिए नामांकन को लेकर आरा गया था। आरा से उसकी परिजनों की बात भी हुई थी। उसके बाद सोमवार को अचानक बिहिया के रेड लाईट एरिया इलाके में उसका शव मिलने के बाद सनसनी फैल गई। जिसके बाद परिजन समेत ग्रामीण हत्या किए जाने संबंधी आरोप लगाकर सड़क पर उतर गए। उन्होंने रेड लाइट एरिया में जमकर पथराव, आगजनी व तोड़फोड़ की। वहां चांद भवन के सामने रखी एक बाइक एवं साइकिल सहित आधा दर्जन दुकानों को आग के हवाले कर दिया। उपद्रवियों ने पटना की ओर जा रही दानापुर-सिकंदराबाद एक्सप्रेस तथा ईएमयू ट्रेन सहित अन्य ट्रेनों को भी निशाना बनाया और पथराव किए। इस दौरान पुलिस मूकदर्शक बनी रही।